מהי הדרך המהירה ביותר להחליק שיער?
קיים מגוון גדול של שיטות להחלקת שיער בהתאם למשך הזמן שמעונינים לשמור עליו במראה חלק. ככל שמשך ביצוע ההחלקה מהיר יותר, כך ההחלקה קצרה יותר וכדי להחליק שיער לתקופה ארוכה יש לבצע תהליך ארוך יחסית. כפי הנראה, החלקת השיער המהירה ביותר מתבצעת בעזרת פן (מייבש שיער). התהליך שכולל סירוק שיער לח עם מברשת וייבושו באמצעות פן אורך כמה דקות בלבד, ואפשר להשיג אפקט החלקה למשך זמן של כמה שעות, שלאחריהן השיער חוזר למראה הטבעי שלו.
מהי הדרך הטובה ביותר להחלקת שיער פרמננטית (קבועה)?
הדרך הטובה ביותר להחלקת שיער פרמננטית היא באמצעות פורמולות החלקה ייעודיות. תכשירי החלקה אלה כוללים פורמולה שמאפשרת לפתוח את הקשרים הכימיים של ולרוב גם חומר מנטרל לסגירת הקשרים. השימוש בפורמולה מאפשר לעצב את השיער במראה חלק ובאופן קבוע. חשוב לציין שחלק מהשערה נותר חלק לתמיד אבל החלק שממשיך לצמוח שומר על המבנה המקורי, ולכן יש לחדש את פעולת ההחלקה על חלק השיער החדש מדי כמה חודשים, עם צמיחת השיער.
למה צריך להחליק שיער באמצעות חום?
חימום השערה באמצעות תכשירים, מייבש שיער או מחליק חשמלי, מאפשר לשחרר את הקשרים הכימיים שלה באופן זמני. חימום השיער משמשים גם לשלבים ראשונים של תהליך ההחלקה. לאחר שהקשרים הכימיים נפתחים, אפשר להמשיך להחלקת שיער זמנית או קבועה.
למה אחרי חימום השיער חוזר למצבו הטבעי?
היתרון והחיסרון של החלקה בחום הוא שהחימום אומנם מאפשר לשנות את מבנה השערה וכך לעצבה מחדש, אבל, זהו שינוי זמני. תוך זמן לא ארוך פגה השפעת החימום והשערה חוזרת למצבה הטבעי.
האם החלקת שיער ללא חום אפקטיבית כמו החלקה בחום?
כאמור, אפשרי לפתוח את קשרי השערה גם באמצעות תכשירים כימיים. עם זה, חימום שיער באופן מבוקר מאפשר טיפול אפקטיבי ולרוב גם בטיחותי, ולכן בביצוע החלקות שיער כימיות משתמשים בנוסף במחליק שיער שמעניק לו את המראה החלק והמושלם.
איך להחליק שיער קצר?
להחלקת שיער קצר אפשר להשתמש באותן טכניקות המשמשות להחלקת שיער ארוך, אך זה בהסתייגויות מסוימות – כאשר משתמשים במכשיר פן רצוי להניע אותו מעט כדי לא למקד אותו בקרקפת. חשוב לא לבצע את פעולות ההחלקה, אם בעזרת מברשת פן או באמצעות מריחת תכשיר כימי, קרוב מדי לקרקפת. המרחק הוא כסנטימטר, ולעולם לא יותר מחצי סנטימטר. כמו כן, יש לזכור שתקופת ההחלקה קצרה יותר, מכיוון שבשיער קצר ניתן להבחין בשורשים הטבעיים כבר בשלב מוקדם, יחסית לתקופת ההחלקה הקבועה של שיער ארוך.
כיצד להחליק שיער גלי?
שיער גלי מתאים מאוד לסוגי תסרוקות שונים, אבל מחייב עיצוב יום-יומי. לכן, נשים רבות עם שיער גלי מעדיפות להחליק אותו באופן קבוע. שיער גלי אפשר להחליק בכמה אופנים – להשתמש בערכות החלקה ביתיות, שמותירות את השיער חלק כמה חודשים. כמו כן יש מבחר גדול של תכשירים להחלקה קבועה ואפשר לבחור בפורמולה שמתאימה לשיער גלי.
איך להחליק שיער לגברים?
כצעד ראשון, לפני תחילת טיפול החלקת שיער לגברים, יש להתאים אותו לסוג השיער. החלקת שיער לגברים אינה תהליך מסובך יותר, ואותן שיטות שמשמשות להחלקת שיער לנשים מתאימות גם לגברים. ניתן להחליק שיער באמצעות פן, מחליק חשמלי ותכשירים להחלקה פרמננטית. חשוב לזכור שבשיער קצר יש לטפל בזהירות ולהימנע מפגיעה בקרקפת.
איך להחליק שיער עם מחליק?
מחליק בנוי בצורה של מלקחיים מחוממים שבאמצעותם ניתן להחליק קווצת שיערות לכל אורכה. מחליקי שיער המיוצרים ממתכת נוחים פחות לשימוש, מחליק קרמי יקר יותר אך מאפשר ביצוע החלקה נוחה באופן מרבי. ישנם דגמים רבים של מחליקי שיער. במרביתם מותקנים לחצנים לבחירת גובה הטמפרטורה. חשוב לזכור שכדי להחליק שיער דק ויבש יש לכוון לטמפרטורה נמוכה יותר (כ – 180 מעלות צלזיוס) כדי לא לפגוע בשיער, לשיער עבה ומסולסל מאוד להשתמש בטמפרטורה גבוהה יותר, בהתאם להוראות המצורפות למחליק. לפני הפעם הראשונה רצוי לחמם את המחליק לטמפרטורה נמוכה יותר ולבדוק את אופן פעולתו על קווצת שיער נסתרת כדי לוודא שהחום אינו נמוך מדי, במקרה כזה ההחלקה לא תתבצע כראוי, או שהחום אינו גבוה מדי עד לכדי פגיעה בשיער.
להחלקה מוצלחת חשוב לחלק שיער יבש לקווצות. לאחר חימום המחליק מעבירים אותו לאורך כל קווצה בנפרד, בתנועה שוטפת לכל האורך, החל במרחק של כסנטימטר מהקרקפת ועל לקצה השערות. חשוב לעבור על כל השיער באופן רציף כדי ליצור מראה חלק ואחיד. רצוי לעבור על כל קבוצה פעם אחת בלבד, כדי לא לגרום לפגיעה בשיער ויש להחליק את כל קווצות השיער.
האם יש טיפולים ביתיים להחלקת שיער?
קיים מגוון של תכשירים ביתיים שחלקם מעניקים מראה חלק למדי לשיער. יש לזכור שכל טיפול החלקה לשיער חייב להתבצע בזהירות. גם מריחה תכופה מדי של תכשיר ביתי יכולה לפגום בשיער או לגרום לנשירתו. כמו כן אין לחמם את השיער יתר על המידה, ולא מומלץ לייבש או להבריש שיער כאשר הוא רטוב.
שיטה ביתית כוללת מריחת ועיסוי שמן מחומם על השיער. התוצאה היא שיער מבריק ורך שנראה ישר יותר. כך גם לגבי חלב קוקוס המשמש להחלקות ביתיות, ומסיכת ביצים ושמן זית שמעשירה את מראה השיער. קורנפלור הוא חומר עמילני שמיישר זמנית את השיער, מומלץ להשתמש בתערובות אלו בזהירות.
האם כדאי לייבש שיער עם פן בכל פעם אחרי רחצה כדי להחליק אותו?
חימום וייבוש מוגזמים של השיער פוגעים במרקם ובמראה שלו וזה כולל גם שימוש פשוט לכאורה במייבש שיער. לכן, לא רצוי להשתמש באופן תכוף מדי במייבש. כאשר רוצים להחליק אותו באופן יומי אפשר לבחור בתכשירי החלקה זמנית לתקופה של כמה חודשים או בהחלקה כימית שמחזיקה מעמד כחצי שנה.
איך אפשר להחזיר שיער שהוחלק למצבו הטבעי?
שיער שהוחלק באופן זמני חוזר לאחר כמה זמן למצבו הטבעי, לאחר כמה שעות או לאחר שטיפה במים. תכשירים להחלקה זמנית נשטפים ברחצה, וכך השיער חוזר למצבו הטבעי. החלקה קבועה משנה את מבנה השערה ולכן הוא נשאר חלק באופן תמידי. כדי להשיב את השיער למצבו הטבעי לאחר החלקה פרמננטית יש לספר אותו לאורך שמותיר רק את אורך השיער שצמח לאחר ההחלקה.
כל כמה זמן להחליק שיער?
כאמור, לא רצוי לייבש את השיער באופן ידני או לצרוב אותו עם חומרים כימיים לעתים תכופות מדי. כמו כן, יש להביא בחשבון את מידת הנחיצות של ההחלקה. כאשר נוצר צורך קבוע בהחלקה ידנית כדאי לשקול אפשרות להחליק אותו למשך זמן רב יותר, כדי לחסוך את ההתעסקות המייגעת והיום-יומית. החלקה זמנית יש לחדש לאחר כשלושה חודשים וחידוש החלקה כימית מתבצע לאחר כחצי שנה.
איך לדאוג לשיער חלק ובריא לאחר החלקה?
שמירה על בריאות השיער לאחר ביצוע החלקה חשובה ביותר. מומלץ להשתמש במוצרים שמיועדים לשיער שעבר החלקה. בין התכשירים החשובים אפשר למנות תכשירים שמכילים שמנים, ויטמינים וקראטין כדי להשיב לשיער את המרכיבים החשובים למראה הבריא שלו, מסיכת הזנה מטפחת, סרום לשמירה על הלחות, וקרם מגן מפני קרני שמש ופגיעות מזג האוויר.
אפשר לעצב שיער אחרי החלקה?
לאחר החלקת השיער יש להמתין כמה ימים, כדי לאפשר לרכיבי הפורמולה להמשיך בפעולתם. ברוב המקרים החלקת השיער מעניקה לו עיצוב מושלם ללא צורך בתוספות, אך עבור מרבית סוגי ההחלקות, לאחר תקופת המתנה של כמה ימים אפשר לאסוף או להצמיד את השיער במגוון תסרוקות. כמו כן, אפשר להסתפר ולצבוע אותו, לרוב לאחר תקופה של כשבועים לאחר ההחלקה.
איך אפשר לדעת שהתכשיר מתאים לסוג השיער?
התייעצות עם מעצב שיער – אפשר להתייעץ עם מעצב לגבי התאמה של תכשיר ההחלקה לסוג השיער.
הוראות שימוש – מכיוון שלכל סוג או סידרת מוצרים אופן שימוש שונה, יש לקרוא היטב את הוראות השימוש של התכשיר הספציפי.
בדיקת התאמה לסוג השיער – לשיער “נורמלי” נחשב שיער בריא שאינו מסולסל במיוחד. כמו כן, ישנם סוגי תכשירים שמתאימים לשיער שהוא מסולסל מאוד או בעייתי. אבל, גם אם הפורמולה מיועדת לשיער רגיל, חשוב לבדוק את התאמת החומר לשיער לפני כל שימוש בתכשיר. לדוגמה, לבדוק את השפעת התכשיר על קווצת שיער.
מהם אמצעי ההגנה לשיער אחרי החלקה?
חשוב להשתמש במוצרי הטיפוח היום-יומיים לשיער, כגון שמפו וקונדישנר. יש המעדיפים להמעיט בשימוש בשמפו אך אינם מוותרים על מרכך השיער שעוטף ומגן עליו.
שיער רגיל מומלץ לטפח עם תכשירים שמיועדים לשיער שעבר החלקה או טיפולים כימיים. מוצרים אלה מטפחים ומזינים את השערה ועוטפים אותה בשכבת מגן. לשיער בעייתי לאחר החלקה מומלץ להשתמש גם בסרום להגנה על השיער ובמסכות לטיפול עמוק. מומלץ להימנע מטיפולים הכוללים חום גבוה (כגון פן או מחליק) ובהחלקות קרטין מומלץ להימנע ממגע עם מי מלח שממיסים את שכבת הקראטין.
כיצד לא לטפל בשיער שעבר החלקה?
חום גבוה עלול לפגוע בשיער ולכן חשוב להמעיט בעיצובו באמצעות חום. יש לייבשו בעדינות ובטבעיות, במידת הצורך עם מייבש שיער המכוון על טמפ’ קרות. לא מומלץ להשתמש במחליק חשמלי לאחר החלקה.
לא מומלץ לייבש את השיער באמצעות הידוק או משיכה. כמו כן אין לסרק שיער רטוב. פעולות אלו יכולות להחליש את שורש השערה ולפגום בה.
לא מומלץ להחליק שיער בתכיפות. טווח הזמן המינימלי לביצוע החלקות כימיות וטיפולי צביעה הוא כ-3 חודשים.
לאחר החלקת שיער ברזילאית מומלץ להימנע ממגע השיער עם מלחים, שפוגמים בתכשיר ההחלקה.